Document ID: 31992D0486

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Σεπτεμβρίου 1992 για τον καθορισμό των κανόνων συνεργασίας μεταξύ του κεντρικού συστήματος εξυπηρέτησης "ANIMO" και των κρατών μελών (92/486/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/60/ΕΟΚ (2), και ιδίως το άρθρο 20 παράγραφος 3,
Εκτιμώντας:
ότι η Επιτροπή θέσπισε στις 19 Ιουλίου 1991 την απόφαση 91/398/ΕΟΚ (3), σχετικά με το δίκτυο πληροφορικής για τη σύνδεση μεταξύ των κτηνιατρικών αρχών (ANIMO) και, στις 2 Ιουλίου 1992 την απόφαση 92/373/ΕΟΚ που ορίζει το κεντρικό σύστημα εξυπηρέτησης ANIMO (4)-
ότι κρίνεται σκόπιμο, προκειμένου να εξασφαλισθεί η λειτουργία του δικτύου πληροφορικής ANIMO, πρέπει να εναρμονισθούν οι κανόνες συνεργασίας μεταξύ του κοινού κεντρικού συστήματος εξυπηρέτησης και των κρατών μελών-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιαρτικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Κάθε κράτος μέλος, σύμφωνα με τους εθνικούς του κανόνες, ορίζει την αρμόδια αρχή που αναλαμβάνει τη διασφάλιση του συντονισμού του συστήματος με τις εσωτερικές αρχές κάθε κράτους μέλους.
Η συντονιστική αρχή διαπραγματεύεται τη σύναψη σύμβασης με την εταιρεία Eurokom, για τη χρησιμοποίηση του κοινού κεντρικού συστήματος εξυπηρέτησης. Η σύμβαση υπογράφεται βάσει των εθνικών κανόνων.
Άρθρο 2
Οι αρμόδιες αρχές των κρατών μελών φροντίζουν ώστε οι συμβάσεις που αναφέρονται στο άρθρο 1:
- να συναφθούν μέχρι την 1η Ιουλίου 1995,
- να περιλαμβάνουν ρήτρα ετήσιας αναθεώρησης,
- να περιλαμβάνουν διάταξη για την καταγγελία της σύμβασης με εξάμηνη προειδοποίηση,
- να περιλαμβάνουν δέσμευση της εταιρείας Eurokom για την εφαρμογή των τεχνικών προδιαγραφών που αναφέρονται στο παράρτημα της απόφασης 91/638/ΕΟΚ της Επιτροπής (5), που βασίζονται στην τεχνική προσέγγιση που προτείνει η Eurokom στην προσφορά της. Συμπληρωματικές υπηρεσίες που ενδέχεται να παράσχει η εταιρεία Eurokom συμπεριλαμβανομένων, για κάθε κράτος μέλος, των σχετικών με την εφαρμογή του συστήματος σε κάθε μέλος και εκείνων που αφορούν τη διαχείριση του προγράμματος, θα αποτελέσουν το αντικείμενο χωριστών συμφωνιών,
- να λαμβάνουν υπόψη τους την ακόλουθη τιμολόγηση:
α) 300 Ecu ετησίως ανά τοπική μονάδα που αναφέρεται στον κατάλογο της απόφασης 92/175/ΕΟΚ της Επιτροπής (6)-
β) τα έξοδα επικοινωνίας, διαφοροποιημένα ανάλογα με το αν υπάρχει ή όχι εθνικό κεντρικό σύστημα εξυπηρέτησης και πρέπει να αντιπροσωπεύει την καλύτερη τιμή που μπορεί να προσφέρει στην Eurokom ο παρέχων τις υπηρεσίες επικοινωνίας.
Άρθρο 3
Τα κράτη μέλη δεσμεύονται να κάνουν χρήση της διατάξεως για την καταγγελία της σύμβασης που προβλέπεται στο άρθρο 2 τρίτη περίπτωση, μόνο σε μια ημερομηνία που θα καθοριστεί με απόφαση της Επιτροπής η οποία λαμβάνεται σύμφωνα με τη διαδικασία που προβλέπεται στο άρθρο 20 παράγραφος 3 της οδηγίας 90/425/ΕΟΚ.
Άρθρο 4
Η συνολική ετήσια επιβάρυνση που προκύπτει από τις δαπάνες συμμετοχής στο δίκτυο, που αναφέρονται στο άρθρο 2 πέμπτη περίπτωση στοιχείο α), η οποία δεν μπορεί να υπερβαίνει την επιβάρυνση που προβλέπεται για το πρώτο έτος, και η κατανομή μεταξύ των κρατών μελών θα επανεξετασθούν πριν από την 1η Ιουλίου 1993. Εντούτοις, η ανώτατη τιμή για κάθε κράτος μέλος για καθένα από το δεύτερο και τρίτο έτος της σύμβασης δε θα αυξηθεί πάνω από το 10 % της τιμής του πρώτου έτους.
Άρθρο 5
Σε περίπτωση που από την εφαρμογή του συστήματος προκύψει κατάσταση, ιδίως όσον αφορά τον οικονομικό τομέα, η οποία δεν αντιστοιχεί σε εκείνη που προβλέπεται στην παρούσα απόφαση, η Επιτροπή θα λάβει τα απαραίτητα μέτρα σύμφωνα με τη διαδικασία που προβλέπεται στο άρθρο 42 της απόφασης 90/424/ΕΟΚ του Συμβουλίου (7).
Άρθρο 6
Η παρούσα απόφαση απευθύνεται στα κράτη μέλη. Βρυξέλλες, 25 Σεπτεμβρίου 1992.

Labels: 12
3
6